**THIRRJE PËR PROJEKT-PROPOZIME PËR GRANTE KOMBËTARE**

**për adresimin e çështjes së parandalimit të kontrabandimit të migrantëve dhe/ose mbrojtjen e migrantëve të kontrabanduar**

**Siguria për Qeniet Njerëzore dhe Kufijtë – Luftimi i Kontrabandimit të Migrantëve**

**në Ballkanin Perëndimor**

Komiteti Shqiptar i Helsinkit

Rruga: «Brigada e VIII», pallati «Teknoprojekt»,

Tiranë, Albania

Telefon: +355 (0)4 223 3671

E-mail: office@ahc.org.al

29 Prill 2021

**HISTORIK**

Ballkani Perëndimor (BP) vazhdon të jetë një rrugë tranziti për migrantët e parregullt që përpiqen të arrijnë në Evropën Perëndimore duke u nisur nga Turqia. Pavarësisht faktit që qysh prej krizës së migrimit në 2015, numri i migrantëve të parregullt që mbërrijnë në kufijtë e jashtëm të BE-së ka pësuar një rënieje të konsiderueshme, trysnia e migrimit në Ballkanin Perëndimor mbetet e lartë, ashtu si edhe kontrabanda dhe kërkesa për shërbime lehtësuese.[[1]](#footnote-1) Për shembull, gjatë dhjetë muajve të parë të vitit 2020, zbulimet në rrugët e Ballkanit Perëndimor ishin 122% më të larta krahasuar me të njëjtën periudhë të vitit 2019 duke treguar lëvizje të konsiderueshme të vazhdueshme në rajon dhe më tej.[[2]](#footnote-2) Autoritetet e disa prej vendeve në rajon, kanë zbatuar masa të tilla si përforcimi i kontrolleve kufitare, të cilat kanë patur ndikim në rrugët migratore, duke penguar lëvizjet në të gjithë rajonin. Në të njëjtën kohë, këto masa kryesisht duket se ngadalësojnë ose devijojnë lëvizjet migratore, në vend që t'i parandalojnë ose t'i frenojnë ato plotësisht. Migrantët e parregullt zakonisht përpiqen shumë herë të kapërcejnë kufijtë, dhe shumë prej tyre në fund ia dalin. Një efekt tjetër anësor i këtyre masave është fakti që ato rrisin kërkesën për shërbime lehtësuese[[3]](#footnote-3)**.** Në Ballkanin Perëndimor si një zonë aktive tranziti, migrantët që qëndrojnë për një periudhë më të gjatë kohore (veçanërisht ata me një status të parregulluar), hasin në vështirësi në kalimin e kufijve shtetërorë. Duke patur parasysh rritjen e çmimit për kontrabandimin e tyre, sigurisht që këto janë rrethana që rrisin faktorët e riskut të migrantëve dhe i ekspozojnë ata ndaj formave të ndryshme të abuzimit, dhunës ose shfrytëzimit, veçanërisht në rastin e më të cenueshmëve në mesin e tyre (grave, fëmijëve, të miturve të pashoqëruar). Edhe pse vdekjet përgjatë rrugës së BP janë relativisht të rralla, ato ndodhin. Kontrabandimi i migrantëve është vazhdimisht ndër temat kryesore në Raportet e Progresit të BE-së për vendet e BP.

**QËLLIMI I THIRRJES**

Ky veprim ndërmerret në kuadër të projektit: "Siguria për Qeniet Njerëzore dhe Kufijtë - Luftimi i Kontrabandimit të Migrantëve në Ballkanin Perëndimor" që u zhvillua si një përgjigje rajonale e 7 OShC-ve të pjese e Këshillit Ballkanik të Refugjatëve dhe Migracionit (KBRM): Komiteti Shqiptar i Helsinkit ( KSHH), Qendra e Beogradit për të Drejtat e Njeriut (QBDN), Aleanca Qytetare nga Mali i Zi (AQMZ), Programi i të Drejtave Civile Kosovë\* (PDC/K), Grupi 484, Shoqata e Avokatëve të Rinj të Maqedonisë (SHARM) dhe Vaša Prava Bosnjë dhe Herzegovinë (VP BiH ), si dhe Këshilli danez për Refugjatët (KDR), për trajtimin e problemit të mprehtë të përbashkët përgjatë Rrugës së Migrimit në Ballkanin Perëndimor: kontrabandimi i migrantëve. Projekti financohet nga Bashkimi Evropian brenda kuadrit të Programit të Mekanizmit të Shoqërisë Civile dhe Medias 2018-2019 nën suazën: "Përmirësimi i angazhimit të OShC në mbrojtjen e menaxhimit me ndjeshmëri të migracionit.

1. **Objektivat** *(Shikoni udhëzimet për aplikantët në Seksionin 2)*

**Objektivi i përgjithshëm** është kontributi në procesin e përafrimit me BE-në duke vendosur një menaxhim të mbrojtës me ndjeshmëri të migracionit në BP, të mirë-baraspeshuar midis aspektit të sigurisë dhe atij të mbrojtjes së kufijve shtetërorë, dhe respektimin e të drejtave të njeriut dhe lirive themelore të migrantëve.

Do të ndiqen **tre objektiva specifike**:

(a) të mbështeten OShC-të në kryerjen e veprimtarive për parandalimin e kontrabandimit të migrantëve;

(b) të mbështeten OShC-të në ofrimin e shërbimeve efektive të mbrojtjes për migrantët e kontrabanduar;

(c) të mbështeten OShC-të në përfshirjen në veprimtari avokuese për të drejtat e migrantëve.

1. **Grupet e synuara** *(Shikoni udhëzimet për aplikantët në Seksionin 2)*
2. Migrantët, veçanërisht migrantët e kontrabanduar;
3. Grupet e cenueshme të migrantëve (p.sh. gratë, fëmijët, personat me aftësi të kufizuara, të moshuarit, fëmijët migrantë të pashoqëruar dhe të ndarë, viktima të torturave, etj.);
4. Institucionet shtetërore dhe vendore;
5. Media
6. Qytetarët vendorë dhe bashkitë.
7. **Shtrirja e Veprimtarive**

Aplikantët ftohen të propozojnë veprimtari të cilat ata i vlerësojnë si të rëndësishme për objektivat e Thirrjes.

Shembuj të veprimtarive *(Shih udhëzimet për aplikantët Seksioni 4 - Llojet e veprimtarisë)*:

* veprimtari që synojnë të ofrojnë shërbime konkrete publike duke iu përgjigjur nevojave të migrantëve të kontrabanduar, duke përfshirë ndihmën juridike, mbështetjen psikosociale, kujdesin shëndetësor, etj.;
* veprimtari që mbështesin vëmendjen e duhur ndaj çështjeve gjinore në kontekstin e migrimit;
* fushata mediatike, prodhim i lajmeve dhe mjeteve përkatëse të informacionit (fletëpalosje etj);
* veprimtari që forcojnë rolin mbikëqyrës të OSHC-ve në zbatimin e politikave dhe reformave përkatëse;
* monitorimi i politikave dhe publikimi i raporteve përkatëse të monitorimit;
* hulumtimi dhe analizimi i përmbajtjes përkatëse të medias;
* veprimtari që promovojnë zbatimin e ligjeve dhe rregulloreve përkatëse;
* veprimtari që mbështesin diskutimin midis palëve të ndryshme të interesit dhe/ose konsultimin me palët e interesit, përfshirë vendosjen e dialogut me partitë politike ose organet legjislative vendore;
* veprimtaritë që promovojnë bashkëpunimin dhe shkëmbimin ndërmjet komuniteteve të ndryshme vendore dhe vetëqeverisëse, në lidhje me mbrojtjen e migrantëve;
* veprimtari të tjera që rrisin mbrojtjen e menaxhimit me ndjeshmëri të migracionit.

**Rregullat për Thirrjen PËR PROPOZIME** *(Shih udhëzimet për aplikantët Seksioni 4.)*

Pranueshmëria e aplikantëve

Për t’u kualifikuar për një grant, aplikanti duhet:

* të jetë person juridik i regjistruar para 1 Marsit 2019;
* me seli në Republikën e Shqipërisë;
* të jetë jofitimprurës;
* të jetë organizatë e shoqërisë civile;
* të jetë drejtpërdrejt përgjegjës për përgatitjen dhe menaxhimin e veprimit;

Mbulimi gjeografik. Veprimtaritë e propozuara duhet të zhvillohen brenda territorit të Republikës së Shqipërisë.

Kohëzgjatja e veprimtarive të propozuara. Aplikanti duhet të parashikojë që të gjitha veprimtaritë e projektit të përfundojnë **brenda gjashtë (6) muajsh** nga data e kontraktimit.

Numri i granteve. Do të mbështeten **deri në katër** projekte kombëtare. Çdo organizatë mund të dorëzojë vetëm një aplikim.

Sasia e fondeve. Për secilin projekt **nga 3.500,00 EUR deri në 5,000.00 EUR**

**SEANCA INFORMUESE** *(Shikoni Udhëzimet për aplikantët, Seksioni 5.)*

Seanca informuese mbi procesin e përzgjedhjes në lidhje me zbatimin, monitorimin financiar të projektit dhe raportimin, do të organizohet në internet në 14 maj 2021.

**PROCEDURA E PARAQITJES SË APLIKIMIT** *(Shih Udhëzimet për aplikantët, Seksioni 5)*

Aplikimi duhet të paraqitet në formularët e dhënë të aplikimit, në anglisht ose shqip, dhe duhet të plotësohet plotësisht në përputhje me udhëzimet e dhëna në Udhëzimet për aplikantët.

**AFATI I FUNDIT PËR APLIKIME:** **31 Maj 2021**

**KontaKT:**

Propozimet e projektit, aplikimet për seancën informuese, si dhe të gjitha pyetjet dhe kërkesat për çdo sqarim, duhet të dërgohen me email në: office@ahc.org.al.

1. Frontex, “Analiza e Riskut për 2020 (Risk Analysis for 2020),” *Frontex*, 2020, <https://frontex.europa.eu/publications/frontex-releases-risk-analysis-for-2020-vp0TZ7>. (aksesuar më 4 shkurt 2021). [↑](#footnote-ref-1)
2. EPRS, Parlamenti Evropian, *Të kuptuarit e të veprimit të BE-së kundër kontrabandimit të migrantëve (Understanding EU action against migrant smuggling)*, Janar 2021, PE 659.450, Bashkimi Evropian: EPRS. [↑](#footnote-ref-2)
3. Europol, Frontex, & EASO, *Trajtimi i kontrabandimit të migrantëve në Ballkanin Perëndimor (Tackling Migrant Smuggling in the Western Balkans), janar 2020*

   \* Ky emërtim bëhet pa paragjykim për pozicionet mbi statusin, dhe është në përputhje me RKSKB 1244 dhe Opinionin e GJND-së për Deklaratën e Pavarësisë së Kosovës. [↑](#footnote-ref-3)